5. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 33109/2158 της 13/18 Νοεμ. 1987 (ΦΕΚ Β' 621) (Διόρθ. σφαλμ. στο ΦΕΚ Β' 717/10-1287) Στοιχεία αναγνώρισης μοτοποδηλάτων. Έχοντας υπόψη : 1.Τις διατάξεις του άρθρ. 85 (παρ. 1, 2 και 3) του Νόμ. 614/1977 (ΦΕΚ 167 /Α/1977) "περί κυρώσεως του Κώδικος Οδικής Κυκλοφορίας". 2.Την αριθ. 3120/299/1987 (ΦΕΚ 76/ Β/ 1987) απόφασή μας "Στοιχεία αναγνώρισης μοτοποδηλάτων". 3.Το γεγονός ότι από το Υπουργείο Μεταφορών και Επικοινωνιών μελετάται το όλο θέμα της διαδικασίας έκδοσης των εγκρίσεων τύπου οχημάτων μεταξύ των οποίων είναι και τα μοτοποδήλατα. 4.Το γεγονός ότι από τις περιφερειακές μας Υπηρεσίες έχουν εκδοθεί μέχρι σήμερα πολλές εγκρίσεις μοτοποδηλάτων, οι οποίες δεν είναι αναλυτικές και πλήρεις και ως εκ τούτου θα απαιτηθεί ικανός χρόνος για τη συμπλήρωσή τους, ώστε να διασφαλισθεί για τα ταξινομούμενα μοτοποδήλατα η τήρηση των προϋποθέσεων που προβλέπονται από τον ΚΟΚ, σχετικά με τά ανώτατα όρια της ταχύτητας μελέτης (50 χιλ/ωρ) και του κυλινδρισμού του κινητήρα (50 κ.εκ.), η εξασφάλιση των οποίων επιδιώκεται με την παρούσα απόφαση και την υπό μελέτη, όπως προαναφέρθηκε, όμοια που θα αφορά τη διαδικασία έγκρισης του τύπου. 5.Το γεγονός ότι απαιτείται να δοθεί επίσης ικανός χρόνος, προκειμένου οι εισαγωγείς μοτοποδηλάτων να προσαρμοστούν στις νέες ρυθμίσεις. 6.Την 20/13.11.1987 έκθεση αντιγραφειοκρατικής επεξεργασίας, αποφασίζουμε: Άρθρ.1.-Τα μοτοποδήλατα που εισάγονται από το εξωτερικό ως συγκροτημένα πλήρη οχήματα ή συναρμολογούνται ή κατασκευάζονται στην Ελλάδα φέρουν υποχρεωτικά για την αναγνώριση της ταυτότητάς τους τα παρακάτω στοιχεία: α)Πινακίδα του εργοστασίου κατασκευής ή συναρμολόγησης. Στο πινακίδιο αυτό, το οποίο είναι τοποθετημένο σε τμήμα του οχήματος που κατά κανόνα δεν αντικαθίσταται κατά τις επισκευές, καλά στερεωμένο με καψύλια (πριτσίνια) ή καρφιά, ώστε να μην είναι εύκολη η αφαίρεση ή η απώλειά του και προσιτό για ευχερή ανάγνωση, είναι γραμμένα με τρόπο ανεξίτηλο από τον κατασκευαστή ή συναρμολογητή του οχήματος τα παρακάτω στοιχεία: αα)Ο τίτλος του. ββ)Τα χαρακτηριστικά διακριτικά στοιχεία του τύπου του οχήματος δηλαδή ο συνδυασμός γραμμάτων ή και αριθμών ο οποίος δίδεται για κάθε τύπο οχήματος από τον κατασκευαστή ή συναρμολογητή του και αντιστοιχεί στον τύπο αυτό, ώστε να είναι εύκολη η αναγνώρισή του. γγ)Ο αριθμός σειράς παραγωγής του οχήματος και  δδ)Το μέγιστο επιτρεπόμενο βάρος του οχήματος. Για τα μοτοποδήλατα που συναρμολογούνται ή κατασκευάζονται στην Ελλάδα, στο πινακίδιο αναγράφονται επιπλέον των παραπάνω: ο εργοστασιακός τύπος του οχήματος, το έτος παραγωγής, ο αριθμός της απόφασης εγκρίσεως της συναρμολόγησης (για μοτοποδήλατα που συναρμολογούνται στην Ελλάδα). (Αντί για τη σελ. 264, 33(δ) Σελ. 264,33(ε) Τεύχος 1266–Σελ. 79 Μοτοποδήλατα-Μοτοσυκλέτες 21.Ε.μ.3-5 Εκτός από τα παραπάνω απαραίτητα στοιχεία στο πινακίδιο μπορεί να υπάρχουν και άλλα συμπληρωματικά στοιχεία. "Ειδικότερα, στα μοτοποδήλατα που συναρμολογούνται στην Ελλάδα και τα οποία ο κατασκευαστής του εξωτερικού εφοδιάζει με πινακίδιο, όπου αναγράφονται ορισμένα από τα παραπάνω απαραίτητα τεχνικά στοιχεία, τοποθετείται δεύτερο πινακίδιο από το συναρμολογητή στην Ελλάδα, στο οποίο αναγράφονται τουλάχιστον τα υπόλοιπα τεχνικά στοιχεία που είναι απαραίτητα σύμφωνα με τα παραπάνω για τα συναρμολογούμενα μοτοποδήλατα. Ο τρόπος αναγραφής των στοιχείων και στερέωσης των δύο πινακιδίων είναι αυτός που αναφέρεται στην αρχή της παρούσας περίπτωσης". Το μέσα σε « » εδάφιο προστέθηκε από το άρθρ. 1 της 28389/1656/26 Ιουλ.-24 Αυγ. 1988 (ΦΕΚ Β' 594) απόφ. Αναπλ. Υπ. Μεταφ. και Επικ. β)Στοιχεία πλαισίου: Στο πλαίσιο (σκελετό) του μοτοποδηλάτου και σε τμήμα του προσιτό για εύκολη ανάγνωση υπάρχουν χαραγμένα ή κτυπημένα από τον κατασκευαστή ή συναρμολογητή του οχήματος τα στοιχεία των υποπεριπτ. ββ και γγ της προηγούμενης περίπτ. α'. γ)Στοιχεία κινητήρα: Στον κορμό του κινητήρα και σε θέση προσιτή για εύκολη ανάγνωση υπάρχουν χαραγμένα ή κτυπημένα ή ανάγλυφα τα εξής στοιχεία: αα)Τα χαρακτηριστικά διακριτικά στοιχεία του τύπου του κινητήρα, δηλαδή ο συνδυασμός γραμμάτων ή και αριθμών, ο οποίος καθορίζεται από τον κατασκευαστή του κινητήρα από τον οποίο (συνδυασμό) προκύπτει, χωρίς αμφιβολία, ο τύπος του κινητήρα και ββ)ο αριθμός σειράς παραγωγής του κινητήρα. Τα παραπάνω δύο στοιχεία ή το ένα απ' αυτά μπορεί να είναι χαραγμένα ή κτυπημένα ή ανάγλυφα σε πινακίδιο στερεωμένο στον κορμό του κινητήρα, κατά τρόπο ώστε να μην μπορεί να αφαιρεθεί χωρίς να καταστραφεί. Άρθρ.2.-"1.Μοτοποδήλατα που εισάγονται από το εξωτερικό μετά την 31 Μαΐου 1990, επιτρέπεται να εγκριθούν ως προς τον τύπο τους και να τεθούν σε κυκλοφορία μόνο εφ' όσον μεταξύ των άλλων προϋποθέσεων, φέρουν τα στοιχεία αναγνώρισης της ταυτότητας που αναφέρονται στο προηγούμενο άρθρο της απόφασης αυτής"· Η παρ. 1 αντικαταστάθηκε ως άνω από την παρ. 1 της 38116/2809/3-6 Οκτ. 1989 (ΦΕΚ Β' 752) απόφ. Υπ. Μεταφ. και Επικ. Σελ. 264,34(ε) Τεύχος 1266–Σελ. 80 2.Από την ημερομηνία ισχύος της απόφασης αυτής τα μοτοποδήλατα που συναρμολογούνται ή κατασκευάζονται στην Ελλάδα και τίθενται σε κυκλοφορία στην Ελλάδα ως καινούρια, φέρουν απαραίτητα τα αναφερόμενα στο άρθρ.1 της απόφασης αυτής στοιχεία της ταυτότητας. "Άρθρ.3.-Για τα μοτοποδήλατα που εισάγονται από το εξωτερικό και έχουν εκτελωνισθεί ή βρίσκονται στους τελωνειακούς χώρους πριν της 1ης Ιουν. 1990, καθώς και για τα μοτοποδήλατα που έχουν κατασκευασθεί ή συναρμολογηθεί στην Ελλάδα πριν από την ημερομηνία ισχύος της απόφασης αυτής (18.11.1987), ως στοιχεία αναγνώρισης της ταυτότητας του πλαισίου και του κινητήρα τους χρησιμοποιούνται εκείνα που τίθενται από τους κατασκευαστές ή συναρμολογητές τους. Για τα στοιχεία αυτά υποβάλλεται, στις αρμόδιες για την έγκριση τύπου υπηρεσίες, επικυρωμένο αντίγραφο της έγκρισης τύπου του οχήματος της χώρας από την οποία εισάγεται αυτό ή έντυπος κατάλογος ή επικυρωμένη βεβαίωση του εργοστασίου κατασκευής. Επίσης, για την ταξινόμηση και χορήγηση άδειας κυκλοφορίας και πινακίδας, στα μοτοποδήλατα της κατηγορίας αυτής, θα υποβάλλεται, στις αρμόδιες, για την χορήγηση των στοιχείων αυτών, υπηρεσίες του Υπουργείου Δημόσιας Τάξης, υπεύθυνη δήλωση του άρθρ. 8 του Νόμ. 1599/86 διπλωματούχου μηχανολόγου μηχανικού ή πτυχιούχου μηχανολόγου υπομηχανικού, με την οποία δηλώνεται ότι έλεγξε το συγκεκριμένο μοτοποδήλατο (θα   αναγράφεται το εργοστάσιο κατασκευής, ο τύπος και ο αριθμός πλαισίου και κινητήρα) σε συνεργείο επισκευής και συντήρησης μοτοποδηλάτων, το οποίο λειτουργεί νόμιμα, και διαπίστωσε ότι πληρεί τους όρους του ΚΟΚ και παρέχει τα εχέγγυα της ασφαλούς κυκλοφορίας και ότι το όχημα είναι απόλυτα σύμφωνο με την αντίστοιχη έγκριση τύπου"· Το άρθρ. 3 αντικαταστάθηκε ως άνω από την παρ. 2 της 38116/2809/3-6 Οκτ. 1989 (ΦΕΚ Β' 752) απόφ. Υπ. Μεταφ. και Επικ. Άρθρ.4.-Από την ισχύ της παρούσας καταργείται η αριθμ. 3120/299/1987 (ΦΕΚ 76/Β/1987) απόφαση, όπως τροποποιήθηκε με την 22850/1515/1987 (ΦΕΚ 360/Β/1987) όμοια. 21.Ε.μ.5 Μοτοποδήλατα-Μοτοσυκλέτες 